als_Latn dik_Latn sag_Latn
Takimi i pestë Shqipëri-BE. Hahn: Reforma cilësore. Rama: Përgjigjet, në vjeshtë
“Takimet ishin frymëzuese për të gjetur këndvështrime të reja për çështje të ndryshme. Këto takime dhe dialogu janë frytdhënëse për të ecur përpara në disa fusha. Kemi bërë një bilanc të ecurisë së 5 prioriteteve, por edhe si do vazhdohet për negociatat, për një përafrim gradual të vendit në procesin e integrimit europian. Reforma në drejtësi duhet të jetë efikase dhe gjithëpërfshirëse. Dialogu do të thosha është fryt i të ecurit përpara, sepse pa dialog nuk mund të ecet përpara. Në këtë këndvështrim jam i lumtur që kam parë dialog, si nga opozita ashtu edhe nga mazhoranca, dhe duket se të gjithë janë të angazhuar drejt procesit të integrimit. Ne po flasim për një proces, që do të thotë një përafrim i vendit me standardet e BE. Prandaj është e rëndësishme që Shqipëria të vazhdojë reformën në drejtësi. Ne si BE jemi të vendosur për të mbështetur Shqipërinë, që të ecë përpara sa më shpejt të jetë e mundur, por çështja nuk është shpejtësia, por cilësia”, tha Hahn.
Kryeministri Edi Rama u dakordësua me Komisionerin për nevojën e reformave cilësore, por kërkoi që pritja e Shqipërisë për çeljen e negociatave nuk duhet të zvarritet, apo t'i shtohen kërkesa të tjera.
"Puna për 5 prioritetet është intensifikuar dhe qysh prej takimit të shkuar kemi pasur disa zhvillime me rëndësi, si nga pikëpamja legjislative, duke përmirësuar kuadrin rregullator dhe institucional, por dhe për konsolidimin e një bilanci, që ka treguar deri më tani të jetë progresiv, me fokus në luftën ndaj krimit dhe korrupsionit. Është shumë e rëndësishme cilësia e procesit, sigurisht për ne, jo për Bashkimin Europian. Por për ne është e rëndësishme edhe shpejtësia. Kështu që, ne jemi shumë besimplotë që procesi i reformave në drejtësi është cilësor dhe i shpejtë, ashtu sikundër jemi besimplotë se në vjeshtë ne do t'i japim Komisionit në dorë gjithçka të plotësuar, lidhur me të pestë prioritetet, nëse i referohemi detyrave të shkruara. Për këtë, unë i kërkova Komisionerit, që procesi të jetë i qëndrueshëm dhe i parashikueshëm dhe të mos kemi shtesa kati rrugës, por brenda kornizës të përcaktuar bashkërisht, Shqipëria të japë rezultate një më një, sipas detyrave të përcaktuara", tha Rama.
Një burim nga tryeza i tha Top-Channel se gjatë fjalës së saj, ministrja e Integrimit Europian, Klajda Gjosha ka kërkuar, që Shqipërisë t'i jepet rekomandimi për hapjen e negociatave.
Por kryetarja e Komisionit Parlamentar të Integrimit Europian, Majlinda Bregu mendon të kundërtën, pasi siç thotë ajo, nuk kanë marrë zgjidhje një sërë problemesh, që lidhen me krimin e organizuar, administratën publike dhe të drejtat e njeriut.
"Do të doja shumë t'i bashkohesha optimizmit të Kryeministrit dhe të Qeverisë së tij për situatën në vend. Fatkeqësisht, situata nuk është ajo e cila të premtojë për hapjen e negociatave. Por, reforma në drejtësi për momentin nuk është as e qëndrueshme, as gjithëpërfshirëse dhe për t'i dhënë mundësi që të shqyrtohet në çdo detaj të saj, kam propozuar gjithashtu në emër të opozitës, që do të jetë me rëndësi primare të fillojë procesi i menjëhershëm, që do të thotë që kapitulli 23 dhe 24, që do të jenë të parat në hapjen e negociatave, të fillojnë që tani që të shqyrtohen, për të parë se si po ecin reformat në këto fusha", tha Bregu. / Top Channel
LAJME TE NGJASHME
VLERËSO KËTË LAJM
KRYESORET
SONDAZH
MË TË LEXUARAT
- Krujë, ekzekutohen 3 anëtarë të së njëjtës familje; plagoset një tjetër
- Sherri banal me 3 viktima në Krujë, policia identifikon autorët Kora
- Me telefon në plazh? Ja si ta shpëtosh nga dëmtimi
- Ja çfarë duhet të dini, nëse sëmureni në avion
- I kënaqur me pamjen tënde? Ja rezultatet e anketës së "Time"
- Zbulohen tradhtitë e Ronaldos
- Ukraina, akuza të ashpra në OKB mes Rusisë dhe shteteve perëndimore
- Dosja “Doshi”, në Gjykatën e Lartë. Prokuroria: Kallëzim i rremë për motive politike
- Aksident në Lushnjë, një i vdekur dhe dy të plagosur
- Nishani: Votoni Gjykatën Speciale, nuk keni alternativë tjetër
KËMBIMI VALUTOR
TREGJE DHE BURSA
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn